Mohas
Mohas (isp. Río Moho) – upė Gvatemaloje ir Belize. Prasideda aukštumose Peteno departamento pietryčiuose. Teka džiunglėmis į rytus per Belizą (Toledo rajoną). Įteka į Karibų jūrą (Amatikės įlanką) į pietvakarius nuo Punta Gordos. Pagrindiniai intakai: Agaukatė ir Bliū Krykas. Upės debitas svyruoja nuo 1 m³/s sausrų metu iki 600 m³/s poplūdžių metu. Laivuojama nedidelėmis valtimis.